Mária Nováková

Anička a jej mamička

Ukážka z elektronickej knihy

2014

Básnickú zbierku Anička a jej mamička napísala © Mária Nováková, MMXIV; Obálka: © Stanislav Hoferek, MMXIV; Vydavateľ elektronickej knihy: © Druska Books.

Všetky práva vyhradené. Nijaká časť tejto knihy nesmie byť reprodukovaná, uchovávaná v rešeršných systémoch alebo prenášaná akýmkoľvek spôsobom vrátane elektronického, mechanického, fotografického či iného záznamu bez predchádzajúceho písomného súhlasu autora, respektíve vydavateľa.

ISBN: 978-80-8171-039-1

Vytvorenie elektronickej verzie Dibuk, s. r. o., 2015

O knihe

Anička a jej mamička je prvou knihou Márie Novákovej, ktorá je určená tak deťom, ako i mamičkám. Vtipné i vzdelávacie myšlienky sú zasadené do krátkych rýmovaných básničiek, ktoré sa dobre čítajú a zároveň sú moderné i jednoduché, použiteľné napríklad na Hviezdoslavov Kubín.

Žiadne rozprávky z úplne inej éry, ale myšlienky, ktoré sú práve teraz aktuálne. Spoznajte Aničku, bežné živé dievčatko, ktoré spoznáva svet očami dievčaťa, a jej mamičku – ktorá sa pokúša vychovať svoju dcéru úplne sama a musí popri tom pracovať, platiť účty a trápiť sa, aby mohla mať Anička lepší život ako mala ona. Ukazuje sa detská bezstarostnosť, ako protiklad života dospelých, ako i chuť pomôcť, niečo dokázať a ukázať svetu, že svet detí a dospelých môže byť prepojený. Básnická zbierka je zároveň malým darčekom pre zodpovedné mamy, ktorým na svojich deťoch naozaj záleží a ktoré si zaslúžia zlepšenie nálady, pochopenie i uznanie.

Ceruzka

„Kúpim ti nové ceruzky,“ povedala mamička,

„ale ja mám svoju jednu,“ odpovedá Anička.

„Jedna je na školáčku málo, môže sa zlomiť,“

„opravím ju, zašijem ju, len sa po ňu musím skloniť.“

„Ceruzka sa nezašíva, musí sa kúpiť nová,“

„moja sa dá. Ak treba, zavolám doktora!“

„Doktor s ceruzkou neporadí, on lieči ľudí,“

„dám jej preto ľudské meno, len čo ju zobudím.“

Mamička si chytá hlavu, niečo také nepozná,

aby sa zašívala ceruzka a ešte hovorila zo sna.

Tak to Anička tvrdila a že si aj spieva,

pre mamičku je to ceruzka a dcéra ju hnevá.

„Môžeš kúpiť ďalšie ceruzky, budem iba rada,“

„ako si praješ. Raz pochopíš. Si ešte mladá.“

„Potrebujem viac ceruziek, aby nebola sama,“

„rozumiem ti dcérka moja, však som tvoja mama.“

Cigareta

Anička našla cigaretu schovávanú v kvetináči,

nepozná ju, nechce skúsiť a už sa na ňu mračí.

„Dieťa moje, kde si našla niečo tak škaredé?

Nezačni prosím ťa fajčiť, ani za nič na svete.“

„Neboj sa, nebudem fajčiť, našla som ju teraz,

hovorila si že prestaneš, ale ty ma hneváš.“

Mamička je z toho smutná, musí s pravdou von,

zabolí to a je to ťažké ako bežať maratón.

„Začala som pre šéfa v práci, vôbec si ma neváži,

potom aj pre suseda, čo má hlasnú hudbu v garáži,

pridal sa tvoj slávny ocko, keď prišiel zafajčený on,

kam som mu ich mala schovať? Čo takto na plafón?

Fajčím aj pre tetu Zuzanu, z ktorej mám nervy,

stále počúvam len navar, uprac to a žehli!“

„Mamička, už nie si taká pekná a jemná,

Prajem si... aby si prestala. Pre seba i pre mňa.“

Koniec ukážky

Table of Contents

Titulná strana

Copyright

O knihe

Ceruzka

Cigareta

Postavy

Knihy Márie Novákovej